Diari Oficial de la Generalitat Valenciana


Sumari del DOGV 567, del 14-04-1987 (1987/808556)

ORDRE de 10 de març de 1987, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/03/10/(1)/dof/vci/html**

### Dades del document

Número de DOGV
:   567

Data del DOGV
:   14-04-1987

Secció del DOGV
:   DISPOSICIONS GENERALS

Número del document
:   1987/808556


Data del document
:   10-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de març de 1987, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries.  
Per tal de continuar la labor de foment de les activitats desplegades per les Organitzacions Professionals Agràries, amb el desenvolupament i l'ampliació de les actuacions previstes als dos exercicis últims. Atés que, subsisteix la necessitat que dites Organitzacions col laboren en les tasques de vertebrar el sector i millorar els serveis destinats als agricultors, i que coadjuven així mateix a l'adequació de l'activitat agrària valenciana a les exigències del marc comunitari,   
ORDENE:  
Article primer  
La Conselleria d'Agricultura i Pesca convoca la concessió de subvencions per a la realització per les Organitzacions professionals Agràries de les actuacions següents:   
1. Activitats d'informació als llauradors, ramaders i pescadors.   
2. Adquisició de:   
a) Mobiliari i equips d'oficina que tinga el caràcter d'inventariable, vehicles o aparells destinats a la reproducció impresa o àudio-visual.   
b) Locals i/o habitatges en propietat destinats a ser utilitzats per l'entitat sol·licitant com oficines de representació pública.   
3. Cooperació amb la Conselleria d'Agricultura i Pesca mitjançant l'assessorament als agricultors en el compliment dels requisits i en la formulació dels documents relatius a auxilis econòmics gestionats per la pròpia Conselleria.   
Les ajudes per cooperació s'atorgaran també a les Organitzacions Professionals i als Sindicats Agraris per l'assistència dels seus representants acreditats a les reunions convocades per aquella.   
4. La Promoció del mutualisme agrari, especialment en l'àmbit de les assegurances.   
Article segon  
Les Organitzacions Professionals Agràries presentaran a la Conselleria d'Agricultura i Pesca, durant un termini que conclourà el 31 de maig de 1987, les oportunes sol·licituds de subvenció, a excepció de les ajudes indicades a l'apartat 3 de l'article primer.   
Article tercer  
1. Subvencions a les activitats informatives:   
a) Seran subvencionables específicament:   
La realització de conferències i xarrades de caràcter informatiu, quan aquestes es destinen a la divulgació, preferentment dels temes generals següents:   
- Organitzacions de Productors Agraris.   
- Assegurances Agràries.   
- Normes Sectorials de la CEE.   
- Ajudes i auxilis de l'Administració Agrària.   
b) La subvenció per conferència arribarà a un import fix de 15.000 pessetes, que s'elevarà fins a un import de 20.000 pessetes per als temes generals dels dos primers epígrafs abans assenyalats.   
c) La sol·licitud d'aquesta modalitat de subvencions s'acompanyarà d'una Memòria de les xarrades o conferències a realitzar en què s'inclourà la previsió del calendari de celebració, les localitats i els temes a desenvolupar.   
2. Subvencions per a l'adquisició de béns:   
a) Seran subvencionables les adquisicions de béns mobles i immobles fins un import màxim equivalent al 75% del valor de tots o de part dels béns l'adquisició dels quals es proposa per l'entitat sol·licitant. En el cas dels béns immobles, a més, es fixa el límit màxim de subvenció en 1.250.000 pessetes.   
b) La sol·licitud d'aquesta modalitat de subvenció, en el cas que l'Organització interessada no s'hagués acollit a les convocatòries efectuades en 1985 i/o 1986, s'acompanyarà d'una declaració en document públic en què conste el nombre d'afiliats, la relació, el domicili i els seus locals a la Comunitat Valenciana, referides ambdues dades al 31 de març de 1987. En cas contrari, hi haurà prou amb una declaració jurada en què figure l'actualització de les susdites dades en la data esmentada.   
c) Així mateix, a les sol·licituds referides a béns immobles se n'expressarà el domicili, i a les referides a béns mobles s'assenyalarà l'adscripció física de les adquisicions sol·licitades amb la indicació, si s'escau, dels locals concrets en què seran custodiats dits béns.   
3. Subvencions per cooperació amb l'Administració:   
Les subvencions en matèria d'assessorament es concediran d'acord amb el barem següent:   
1. Assessorament en el compliment dels requisits en aquells expedients d'auxilis econòmics que per la seua major complexitat requeresquen la formulació de diversos impressos relatius a l'explotació actual i futura, a les anàlisis d'actius i passius de l'explotació o d?altres de característiques similars tals com:   
- Línia d'auxili als plans de modernització a les Explotacions Familiars Agràries.   
- Ajudes a la incorporació d'Agricultors joves a l'Explotació Familiar Agrària.   
- Associacionisme econòmic de la joventut llauradora.   
- Auxilis per a la racionalització en l'ús de l'aigua per a reg.   
Import de la subvenció per expedient: 4.000 pessetes. 2. Assessorament en els que es requeresca el compliment de la sol·licitud i algun altre document addicional a aquesta com:   
- Auxilis econòmics a zones d'ordenació d'explotacions.   
- Lluita contra la pesta porcina.   
- Ramaderia extensiva.   
- Ajudes d'adquisició i utilització en comú de maquinària i altres mitjans de producció.   
- Ajudes per a reestructuració i reconversió de la vinya.   
Import de la subvenció per expedient: 1.250 pessetes.   
3. Assessorament en el mer compliment de la sol·licitud d'auxili com:   
- Ajudes per a adquisició de plantons de cítrics tolerants a la tristesa.   
- Ajudes per gelades.   
Import de la subvenció per expedient: 300 pessetes.   
4. Les ajudes en concepte d'assistència a les reunions convocades per la Conselleria d'Agricultura i Pesca arribaran a un import de 3.000 pessetes per sessió, a les quals s'afegiran 17 ptes/km en concepte de despeses de transport.   
4. Subvencions per a la promoció del mutualisme:   
a) Les ajudes per a promoció del mutualisme agrari en matèria d'assegurances s'atorgaran prèvia petició de les OPES, de forma provisional. La concessió definitiva estarà supeditada a la constitució de la Mútua corresponent. No obstant això podrà concedir-se en ferm i ser tramitat el pagament d'un màxim del 15% de la subvenció concedida, a l'efecte d'atendre a les despeses relacionades amb la tramitació i gestió de l'aprovació de la Mútua, així com els estudis previs que resulten necessaris.   
L'import de la subvenció, excloent-ne el percentatge abans assenyalat, s'haurà d'aplicar a la constitució del capital de la Mútua i si s'escau a l'atenció de les obligacions fiscals sobre la matèria.   
b) La subvenció concedida per la Conselleria es determinarà basant-se en les disponibilitats pressupostàries. Durant el present exercici podrà arribar a una quantia global d'un màxim de 30 milions de pessetes.   
c) A l'efecte contemplat en aquesta modalitat d'ajudes, podran acollir-s'hi, prèvia la seua sol·licitud, les cooperatives agràries valencianes mitjançant les entitats que les representen en l'àmbit de la Comunitat Valenciana o de les províncies respectives.   
Article quart  
La justificació de l'aplicació de les subvencions concedides es realitzarà:   
1. Per a les assenyalades a l'apartat I de l'article primer: s'acreditarà documentalment mitjançant l'aportació de declaració jurada del representant de l'Organització, en què s'indicaran els actes celebrats, la localitat, la data, el tema desenrotllat i el nombre d'assistents.   
2. Per a les assenyalades a l'apartat 2 de l'article primer: s'acreditarà documentalment la realització de l'adquisició a què ve compromesa l'ajuda atorgada. Amb aquest efecte, en el cas dels béns immobles, resultarà necessària l'aportació del títol d'adquisició d'aquest en escritura pública.   
3. Per a les assenyalades a l'apartat 3 de l'article primer: Les organitzacions Professionals Agràries remetran, trimestralment, la relació de les prestacions que en matèria d'assessorament hagen realitzat, per tal que, previ informe dels serveis competents per raó de la matèria, es resolga la concessió de les subvencions corresponents .   
4. Per a les assenyalades a l'apartat 4 de l'article primer: les despeses relacionades amb la tramitació de la constitució i aprovació de la Mútua, en els límits indicats, s 'acreditaran documentalment.   
La constitució de la Mútua s'acreditarà mitjançant la documentació convenient expesa per un fedatari públic.   
Article cinqué  
Les entitats sol·licitants, en realitzar la petició de subvenció, hauran d'acreditar mitjançant declaració jurada el fet d'estar al corrent de les seues obligacions fiscals i front a la Seguretat Social.   
Article sisé  
Per a l'obtenció de les subvencions assenyalades en aquesta Ordre per part de les Organitzacions professionals Agràries, tindran preferència les que tinguen el caràcter de representació general.   
Article seté  
1. Les Organitzacions beneficiàries de les subvencions a què es refereix l'apartat 2. de l'article primer, estaran obligades a mantenir la destinació dels béns adquirits amb la finalitat assenyalada a la petició corresponent. En tot cas els béns immobles no podran ser alienats, ni cedits sota cap títol sense autorització expressa de la Conselleria d'Agricultura i Pesca; en cas contrari, hauran de tornar a aquesta la subvenció concedida.   
Amb aquest efecte l'immoble l'adquisició del qual haja estat subvencionada es constituirà com a garantia de tal obligació, i aquesta haurà de figurar en el títol públic que es formule amb motiu de l'adquisició.   
2. Les entitats beneficiàries de les subvencions a què es refereix l'apartat 4 de l'article primer hauran d'aplicar-les a la finalitat indicada en la concessió. En cas que, constituïda la Mútua d'Assegurances Agràries no resultàs possible d'arribar a l'aprovació d'aquesta pels òrgans competents, i prèvia autorització expressa de la Conselleria d'Agricultura i Pesca l'import percebut podrà aplicar-se a finalitats distintes sempre que aquestes es relacionen amb la promoció d'altres modalitats del mutualisme agrari o amb possibilitats alternatives de foment de les assegurances agràries.   
Article vuité  
La Conselleria d'Agricultura i Pesca realitzarà les comprovacions que crega oportunes respecte a l'adequació de les subvencions concedides a les finalitats sol·licitades.   
Article nové  
Les peticions de subvenció a què es refereix la present Ordre es dirigiran a la Secretaria General de la Conselleria d'Agricultura i Pesca (c/ Amadeu de Savoia, 2, 46361 València).   
Les peticions esmentades seran resoltes pel Conseller d'Agricultura i Pesca, a proposta de la Secretaria General.   
DISPOSICIONS FINALS  
Primera  
Es faculta la Secretaria General de la Conselleria d'Agricultura i Pesca per al desenvolupament del que disposa la present Ordre.   
Segona  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.   
València, 10 de març de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI